khistorydata/jeongjo-sjw-relations huggingface dataset:
정조 17년
洪仁浩啓曰簽丁外諸條之繡啓囚供相左者令政院問啓於繡衣事命下矣問于忠淸道暗行御史尹魯東處則以爲臣奉使無狀隨處僨誤私心惶恧歷日靡定又伏承問啓之命震懍悚蹙尤無所措卽伏見淸州前牧使李樂培原情則其所對辯簽丁也稅太也橋梁租也勸分也而簽丁一款方有道査不敢煩陳稅太則城餉太一千二百石那移之事及移太價每石九兩五錢之說渠亦不敢自明而至於結戶例給自相賣買等說可謂欲巧反拙城餉本非納稅之穀則以餉防稅非那移而何稅太亦非私買之物則代錢貿納非立本而何其所爲說太近粧撰且以橋梁租言之只憑謬例先爲取用之招與臣所執捉誠不近似臣則以倉穀一千八百石那移之罪有所論列於原啓而橋梁租則待秋充納倉穀之說發於邑吏之招故略已附陳矣今其所供有若先用於橋梁租而倉穀則初不犯手者然此雖出於掩諱那移之計倉色文書旣已現捉則在臣有可據之端勸分則趙明世錢六百兩之說非但邑民之皆以爲然明世之子亦以此質言凡此數條皆是實狀之所已採探者此外別無可達之辭云矣敢啓傳曰知道
정조 17년
金孝建啓曰吏曹郞廳來言承旨有闕政事取稟傳曰前望單子入之
정조 17년
傳乎金孝建曰政官牌招開政
정조 17년
有政吏批判書李𡊠參判李在學進參議鄭大容牌不進右承旨金孝建進以尹羽烈爲副修撰李文源爲判義禁尹師國爲繕工提調金履顯爲儀賓都事權偗爲徽陵令通德郞李聖榏贈戶參例兼成均生員李夏濟贈左承旨例兼已上右尹李身晦兩代
정조 17년
以司饔僉正望筒傳于金孝建曰閑司相換
정조 17년
再政司饔僉正鄭致綏儀賓都事金履顯相換
정조 17년
洪仁浩以兵曹言啓曰景福宮衛將崔必大慶熙宮衛將羅春斌五衛將權揵俱以身病猝重時月之內無望供職呈狀乞遞宿衛輪番之任不可久曠竝改差何如傳曰允
정조 17년
兵批判書徐有防進參判權以綱病參議宋銓入直進參知李師濂病左副承旨洪仁浩進以金世徵爲五衛將鄭尙愚李明淵爲文兼
정조 17년
傳于金孝建曰都承旨差祭云望筒勿施前望單子更爲入之
정조 17년
都承旨前望單子入之洪明浩落點
정조 17년
金孝建啓曰待敎徐有聞謂有情勢陳疏徑出原疏纔已退却矣所當直捧禁推傳旨此與無端徑出有異推考警責仍卽牌招入直何如傳曰待開門牌招
정조 17년
傳于金孝建曰戶刑換房
정조 17년
傳于洪仁浩曰左承旨同副承旨許遞前望單子入之
정조 17년
以忠淸監司李亨元啓本公州前判官李種徽所犯諸條査實馳啓事傳于洪仁浩曰査啓異於辭疏則只嘗枚擧各人供招論理於跋辭而已焉敢以査事外條件尾附勦說有若卞明然者國綱所在萬萬駭然當該捧納承旨遞差該道臣從重推考卽此可知査啓之不公藉使李種徽有罪倖逭豈至於大關後弊乎種徽特爲分揀放送原啓本還下送付之道伯使卽量宜處決
정조 17년
承旨前望單子入之閔台爀李庚運兪漢寧落點
정조 17년
以忠淸監司李亨元啓本水使李潤謙越境張樂一款査實馳啓事判付內啓下兵曹爲旀無論數里雖數步身爲帥臣名以越境事旣登聞之後不可仍置從重推考至於張樂一款近來營閫外飾之推務太過事有涉於活潑動盪邊可勸不可抑兺不喩所謂張樂亦非非時之遊讌何妨於賑事乎俾勿因此懲羹之意分付該帥臣爲良如敎
정조 17년
金孝建以禮曹言啓曰卽接宗廟署所報則宗廟西月廊西邊下磚石階砌二間許自第一層至第三層今朝頹圮云正殿至近之地有此頹圮之患不可無慰安之擧慰安祭不卜日今二十五日設行修改之節待快晴擇日擧行何如傳曰允禮房承旨奉審以來階砌築石處必因罅隙有此頹圮若於有罅未頹之時修改則豈有告由改築之節乎近來廟司不擇人而然後復汎忽當該官員當重勘以此嚴飭可也
정조 17년
洪仁浩以義禁府言啓曰時囚罪人金命嶷原情公事判付內考律勘放後草記次堂擧行事命下矣金命嶷傳旨內不念稅穀之至重但知境界之推諉者俱極可駭不可以已遞而不論令該府拿問嚴處罪取考律文則大典通編漕轉條有曰漕稅船致敗指路船馳告近處邊將拯出如或不卽拯出該邊將拿問定罪大明律不應爲條有曰凡不應得爲而爲之事理重者杖八十大典通編推斷條有曰犯私罪杖八十奪告身三等犯枉法受贓外笞杖竝收贖矣金命嶷杖八十收贖奪告身三等放送何如傳曰允如有功減等可也
정조 17년
洪仁浩以義禁府言啓曰金命嶷杖八十收贖奪告身三等昭律草記批旨內如有功減一等事命下矣金命嶷八代祖公亮光國功臣云杖七十收贖奪告身二等之意敢啓傳曰知道
정조 17년
刑曹啓目粘連永同前縣監金履錫段松木之杖無刻之棍俱係法外淸州前收使李樂培段松木訊杖旣不刻正厚薄長短亦不準式揆以法意誠極駭然竝令該府拿問嚴處是白乎旀守令之犯科如此而矇不檢飭者難免疎忽之失當該道臣推考爲白乎旀奏御文字何等重愼而今此永同縣刑具中枷子旣稱準斤而渾置有頉者殊欠愼審當該御史亦爲推考何如判付啓依允爲旀永同之松木杖雖未知棍與他杖而淸州地之訊杖松木萬萬駭然眞木棍猶嚴防況訊杖之松木乎誠有是也似此別造法外之刑杖者豈可不以法治之俾懲他倅乎若不一從實狀直招則刑推得情斷不可已令該府嚴覈於兩倅以聞爲良如敎
정조 17년
禁府啓目泰安縣監韓永逵原情云云傳旨內辭緣泛稱遲晩所當請刑是白乎矣曾經侍從勿爲請刑載在大典通編議處何如判付啓以公罪區別功議草記勘放嚴飭卽爲還官爲良如敎
정조 17년
副提學李義弼司諫李遇濟應敎成德雨掌令李奭濟校理尹光普修撰嚴耆高宅謙副修撰宋民載啓曰鄭致達妻之凶逆前後聲討已盡其千妖萬惡之罪凡在血氣之倫者莫不切齒痛心噫危逼聖躬沮遏大策厚麟之凶謀而窩窟則此賊也推戴逆禶謀危宗社範能之逆節而根柢則此賊也此豈容一日假息於覆載之間哉三司之論已及多年轉而爲合辭之啓合辭之啓又閱幾年兩轉而爲伏閤之爭當日處分迺至於近島黜置揆以邦刑已爲失刑之大者豈意向者遽有出陸之命不審殿下何爲此萬萬過擧也噫嘻此賊之有萬戮難赦之罪者殿下之所嘗洞燭者也無一分可恕之端者殿下之亦嘗俯諭者也國無法則已如其不然則夫安有謀危宗社之如此賊而使其首領之得保也危逼聖躬之如此賊而有此內地之移置也當初殿下之不忍置法姑從次律者不過曰恐傷先王之德也欲體先王之心也此則有大不然者先大王之於渠止慈至愛之德如傷若保之恩是固大聖人人倫之至耳渠若有一半分人心則固當謙恭謹畏奉承聖意而獨乃狼性難馴虺毒潛肆謀逼先王之儲嗣幾危先王之宗社而幸賴先大王日月之明終不爲此賊之所熒惑赫然明斷丕建大策以奠我宗祊於億萬年盤石之固此先大王之宏謨英烈卓越百王昭垂萬世者也惟其梟獍之凶鬼蜮之情不及彰著於在宥之日未克斷恩而正法也今若以先王慈愛之恩貸此賊罔赦之罪則非所以明先王之德而體先王之心也管叔致辟何累於文王之聖德而恩不掩義所以爲周公之達孝也以殿下之聖學高明見理深精而何不劈破此義理之關明正其亂逆之罪乎夫朝廷命令之不由於喉院罪謫去來之不關於王府其爲後弊有不可勝言實非所望於聖明之時而此亦猶屬餘事妖凶如鄭妻憯毒如鄭妻而遽使移置於京師至近之處巢穴得肆之地喙息自如防守不嚴以揆賊事觀之凶招中所謂救貧議婚等說又是妖賊之一大罪案其糾結凶徒煽動亂民之狀昭不可掩而其中罔測之凶言亦有脈絡之相關者此而置之則又不知幾箇凶賊接迹而起藉爲淵藪宗社之憂容有其極蓋其妖肚逆腸愈往愈甚初旣爲謀逆之巨魁而王法不行又爲煽動之窩窟而近畿尙置思之及此每不覺懍然今於千萬夢想之外擅離黜置之所恣到近京之地人心驚懼莫不戰掉嗚呼臣等之與此賊尙戴一天致有此窮凶絶妖之擧者莫非臣等之罪而亦不料其去益無忌憚至此之極也若不於此時亟施王章永絶禍根則其可曰國有臣子乎其不可一刻容貸也決矣請黜置罪人鄭致達妻亟令王府快正典刑噫嘻痛矣從古亂逆何限而窮凶極惡豈有如德相者哉蝨附權奸奴聽指使與國榮所綢繆者惟大計之沮遏也與國榮所謀議者惟國脈之潛圖也四字凶言已是振古所無之大逆而到今眞贓盡爲發露逆節尤極凶慘筵席不道之奏辭草本罔測之疏語實爲澤白泓諸賊之根柢而末乃與仁京輩一種凶逆聲氣相通徒黨寔繁或推爲大將或署爲先鋒至於謀聚徒衆掠邑犯都若非天祐宗祊罪人斯得滔天之禍可勝言哉德相乃以澤泓之罪首又爲仁京之賊魁雖千削萬斫不足以洩輿憤而拿囚閱月一未訊問曾不得加一杖損一毛使之徑斃於獄中古今天下寧有是哉追律雖有禁條而此賊則前後不道之言皆出於渠口諸賊承款之招無非德相之結案孥戮籍産之律不施於此賊其可曰國有三尺乎且況逆復正法之後以下十五字刀削擧國臣民腐心之痛切齒之讎尤有倍於前日請物故罪人德相亟施孥籍之典噫嘻痛矣尙喆之罪可勝誅哉本以庸瑣之品久據白軸之任眷遇何如恩造何如而賦性側媚宅心陰祕莫念國恩之圖報徒知凶賊之力護耉輝復出之說暗地和應情跡難掩龍妻援比之奏宿處顧戀手脚盡露物議之喧騰厥惟久矣王章之久屈尙何言哉平日之稔惡旣如是狼藉則其子之傳法亦可以推知今此逆宇之東西閃跡千億化身莫非傳習有素而指敎有自也然此猶屬之細故而至若指揮悖子構成啓草將欲啓達而先售嘗試之計急於掉脫而反肆欺罔之習噫嘻是豈今日臣子之所敢萌於心筆諸書者耶且況網打之計莫售則反爲薦人之擧樹黨之意斯急則至有擬帥之謀父子綢繆同惡相濟殆有甚於世蕃之於嵩賊堅之於積以下二十四字刀削付賊復陰助聲勢不軌之跡已綻懷二之謀難掩賊復之收款卽尙喆之結案揆以邦憲焉逭天討而當律未施陰誅先加輿情去而愈菀國論去而愈激而向者院相之敎大有不然者雖以逆積賊點之曾經院相及其逆節綻露之後王章無所撓屈今此逆喆之罪有浮於兩賊則豈可以院相之故貸三尺之重沮一國之論乎請逆賊尙喆追施孥戮之典以下十三行半刀削答曰不允以下六字刀削
정조 17년
司諫李遇濟啓曰罪人克觀克泰以妖任之同氣凶謀逆節爛熳同參而嚴訊之下抵賴不服未克究覈未及承款王章莫伸輿情莫洩請金甲島爲奴罪人克觀古今島爲奴罪人克泰更令王府嚴鞫得情夬正王法逆賊尙魯卽是千萬古所未有之劇賊而孥戮之典旣施旋寢噫此賊之未伏王章徑自殞斃已極神人之憤矣假使此賊頑然尙在則千剮萬斫不足以懲其罪孥之戮之在法當然凡係祖宗朝金科玉條猶或隨時變通則今此追孥之禁自近年斷然定行守之太固致使應行之律不得施於此賊萬有一日後惡逆之如尙魯窮凶者抵賴不服頑忍徑斃則孥戮之法其將不施乎罪在罔赦事關後弊請逆賊尙魯亟施孥戮之典星漢之凶言逆節綻露無餘擧國臣民莫不沬血致討其父師文苟有一分嚴畏之心則所當屛息縮伏覓死不得而渠敢偃處城闉延接人客此已萬萬痛惡而詬天罵日凶言悖說罔有紀極梟音益肆狼毒愈狼之說至登諫長之疏論繼有法府之捉囚凡今日含生之倫擧切驚痛憤惋誓不與此賊父子共戴一天秋堂之疏請移鞫亦可見嚴國法討亂賊之義而不惟不賜允從乃以先問師文不但顚倒爲敎此賊之指斥乘輿公肆詬罵又出於星漢未伏法之前則其父子同惡讎國怨天之狀愈可見矣星漢請鞫旣有府院合啓師文竝鞫尤是擧國同聲而不意全放之命有若疎釋者然國體之隳壞已無可言輿情之轉激去而益甚請亟寢秋曹罪人柳師文放釋之命仍令王府設鞫嚴問夬正典刑答曰不允
정조 17년
咸鏡監司金華鎭疏曰伏以臣千千萬萬夢寐之外忽伏承北臬特授之命噫此何事也驚惶感泣五內失守罔知所以自措也仍伏念臣家之得有今日一則聖恩二則聖恩夷險燥濕生死向前卽臣闔門之交相勉勵者而至於方面之任官尊祿厚人所艶羨臣亦有一端彝性顧何敢爲辭遜之計而第臣老耋偏母數十年貞疾不離牀褥居常凜綴起居轉側動輒須人區區目下情理旣不可暫時離捨亦不可遠地將往臣雖欲貪榮冒赴其於私心之萬分難强何哉昨日祗肅亶出叩謝之忱及奉恩諭辭敎懇摯歸對病母聚首攢祝尙復何心敢事飾讓而情私所迫實無按抑登道之勢玆不得不披瀝衷懇仰瀆孝理之下伏乞聖慈俯賜矜諒特許鐫免公私不勝幸甚答曰省疏具悉稔聞老人氣力之足可將往有此特畀卿須速往欽哉
정조 17년
判敦寧尹塾疏曰伏以天祐我東方元子宮衣尺漸長睿質夙嶷又際伊月伊日惠慶宮千秋令節壽山之祝重輪之頌同日齊聲臣民鼓舞於遠近宗社盤泰於億萬如臣病昏濱死之喘雖不得正簪笏而踵候班之末自不覺蹶然扶起北向攢手口誦華封之請繼之以感愾徊徨而已臣情到此生亦何爲仍伏念臣命途窮險經歷峗嵲卄年喪哀五內消涸氣血所損眼先受病七八年之間月異而日添果中少日究命者之言咫尺脩門一路永絶九重彤雲兩眼莫瞻況又臣門衰影單才薄識短榮途華貫自知負乘崇班嵬級每懼覆餗不自意誤恩聯翩華誥洊疊十許年之間乃以無絲勞縷績之賤遽爾廁卿月犀鞓之列內而秩宗司馬外而居留兵閫無不兜攬便若器使而大耐者然早晩招災臣亦自分而自懼者也果罹一疾沈嬰四載一縷雖存不以生自居屬司提擧惟莫非天地父母覆恤危喘萬一調治之隆恩盛德臣每於神精稍蘇之時感結嗚泣旋伏切惶隕不自寧之忱矣今於千萬夢寐之外銓曹擧臣名於見職之副擬天心垂憐謂臣名之尙存政目授之以恩點侈之以陞降臣心抑塞經日靡定恩旨奉讀不忍捨手天牌隨臨復犯違傲如有一分竭蹶之勢則固欲亟趨延英門外仰天叩謝少伸四箇年未瞻望之微忱而病絶其路誠亦何補本府雖曰閑司緣臣廢痼屢日瘝曠寔添病中之一病且臣前此屢除是府皆以無敦寧呈遞今於本職前後無異伏乞聖明亟命有司考例遞改以存公格以便私心焉噫臣之一心銘鏤報國平生所期惟以生死夷險向前無貳造次顚沛灸手必是抑亦神明之所仰質者也苟獲治療之得方更覩天日之垂朗則當收拾弊精一瞻耿光而退若病終不治轉臻無奈則臣當爲犬馬於來世含珠環於他生庶報我天高地厚之盛德也臣無任注血祈懇之至云云答曰省疏具悉不見卿久矣每從筵臣問卿病如何卽見卿疏益用悶念所辭本職許令該曹援例稟處
정조 17년
癸丑六月二十三日辰時上御重熙堂左承旨入侍時行左承旨洪義榮假注書鄭文始記注官承膺祚記事官洪樂游以次進伏訖上曰吏兵判入侍賤臣承命出傳與吏曹判書李𡊠兵曹判書徐有防偕入進伏上曰昨下傳敎卿等見之乎今番則務從恢蕩之政兩銓以此留意南行而至於初仕必以鄕曲中行誼學識之有稱者各別擇差可也𡊠曰向來瓜滿守令差代後眞寶縣監金獻祚以九考九上有先付司果後調用之命矣奉化縣監李尙榮同是九考九上似當與金獻祚一體施行而伊時未及提稟故敢此仰達矣上曰依爲之出擧條命書傳敎曰進御加減淸肥飮依前方一貼更爲煎入又命書傳敎曰在外臺諫許遞仍命退諸臣以次退出
정조 17년
行都承旨洪明浩坐行左承旨閔台爀坐右承旨金孝建坐左副承旨洪仁浩坐直右副承旨李庚運坐同副承旨兪漢寧坐直注書二員未差假注書鄭文始仕金錫泰仕直事變假注書李弘達仕
정조 17년
藥房提調洪良浩行左承旨閔台爀啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道慈殿慈宮氣候一樣卿等不必入侍矣
정조 17년
兪漢寧啓曰禁衛營將官來言今日本營軍兵日次私習云矣敢啓傳曰知道
정조 17년
兪漢寧啓曰來二十五日朝參日次矣敢稟傳曰停
정조 17년
洪仁浩啓曰合辭方張之時兩司無詣臺之員事甚未安未肅拜人員竝卽牌招何如傳曰允
정조 17년
傳于金孝建曰傳香承旨馳詣宗廟奉審摘奸以來
정조 17년
傳于李庚運曰左副承旨右副承旨入侍
정조 17년
傳于閔台爀曰左承旨入侍
정조 17년
傳于洪明浩曰未肅拜臺諫許遞前望單子入之待下批牌招察任
정조 17년
傳于洪明浩曰未肅拜正言持平許遞今日政差代
정조 17년
臺諫前望單子入之正言李心傳李義明持平金若鍊落點
정조 17년
洪仁浩啓曰合辭闕啓事甚未安今日政新除授兩司諸臺竝卽牌招何如傳曰允
정조 17년
都政吏批判書李𡊠參判李在學參議尹行任都承旨洪明浩進啓曰蔭仕六品官之陞五品者每於過都政後照擬而見今在職者絶無徑一考之人故五品官無以推移備擬未徑一考之人勿拘陞擬何如傳曰允又啓曰守令多窠今當差出而未準朔禁軍將及營將邊將虞候中軍都事守令察訪竝擬何如傳曰允又啓曰今都目大政各岐仕滿應遷者相避及未準朔監察禁府都事戶曹刑曹工曹漢城府郞官平市署言員五部令各司久任時推人員竝擬何如傳曰允又啓曰四館陞出六品時例有九處講後遷轉之規而承文院褒貶如或有故過限則四館積滯不可不慮故自前雖未徑九處講亦有陞六之規矣今春夏等褒貶不得爲之故當出六品者未免積滯依例遷轉何如傳曰允又啓曰新除授參議牌招同參政事何如傳曰允
정조 17년
以繕工監役望筒首副望受點何以爲之敢稟傳于洪明浩曰如有未差之窠以受點人施行
정조 17년
傳于洪明浩曰作散最久俄果添書特點更思三十年前前僉正落仕者豈令以察訪復職乎濟原察訪望筒勿施更爲擬入前僉正李景祚問其坐地可堪參議都正則擬參議都正可堪五將僉知則擬五將僉知事吏兵判知悉擧行此人纔已口傳下於政廳矣時無參議窠云而寸內無累特以稀姓之故此推彼諉尙不檢擬何乃苟且之甚乎前都正睦萬中今日政參議見窠擬入此後如許循謬之習一體嚴飭
정조 17년
洪明浩啓曰京畿都事鄭德弼今日肅拜事命下而不知去處何以爲之敢稟傳曰改差今日政差出
정조 17년
傳于洪明浩曰先朝儀賓女壻只有金濟萬而落仕在甲午而尙未復職矣今日又以參下復職甚不然參上窠擬入事分付
정조 17년
傳于洪明浩曰未肅拜兵曹郞廳今日政差出
정조 17년
傳于洪明浩曰郞廳不備不知申飭謝恩判堂則固未暇次堂豈可無一言乎兵曹參判以下竝遞差
정조 17년
以尹行任爲吏曹參議張僴爲典牲主簿任光白爲尙衣主簿安弘迪爲義禁都事徐謙淳爲司僕主簿金樂行爲典設別提申應漢爲監察宋俊載爲京畿都事趙重瞻爲兔山縣監許根爲順川郡守李基正爲濟原察訪尹應烈爲泰川縣監南會英爲假引儀洪秉德爲顯陵令宋益鼎爲軍資直長尹應鉉爲靖陵直長申錫老爲尙衣直長李永夏爲司饔直長金基普爲尙瑞直長李東實爲戶曹佐郞蔡濟恭爲冬至兼謝恩使朴宗球爲濟用奉事權太應趙榮錫爲義禁都事盧爲尙瑞副直長李喆祚爲景慕宮奉事黃梓爲執義崔守魯爲持平朴宗正爲正言鄭德弼爲京畿都事金遇國爲沃溝縣監曺學臣爲鳳山郡守崔粹浻爲廣興副奉事鄭觀輝爲寧越府使李宅淵爲禮賓主簿李義述宋景載爲掌苑別提金相夔爲尙衣別提韓佐奎爲引儀孫克福爲仁同府使林景鎭爲持平李景祚爲濟原察訪李洪載爲副使鄭東榦爲書狀李明孚朴宗正爲兵曹佐郞李永耆爲濟用主簿姜克成崔時淳爲兵曹佐郞李始源爲戶曹正郞李東稷爲司僕正李昌杰爲濬源殿令黃道源爲繕工監役徐惇修爲活人別提朴向榮爲典設別提李可運爲司圃別提鄭致愚李民秀爲繕工假監役權䘩爲戶曹佐郞典籍三單宋應望李彙崔雲翰禁府都事趙榮錫司饔奉事申夔相相煥金說澤爲靖陵參奉金恕行爲典獄主簿趙來鎭爲司饔主簿尹命基爲中部都事朴聖集兵議睦萬中爲參知丁範祖爲兵曹參判李脩補爲敦寧主簿丘泰垕爲懿陵參奉金養淳爲貞陵參奉金濟萬爲內贍主簿崔逵翰爲濟原察訪金箕象爲京畿都事金相岳爲弘陵參奉金箕憲爲廣興主簿李之珩爲宗簿主簿韓範敏李命心吳俊祥爲兼引儀南正和爲典設別提崔行鎭吳持常張思恭爲假引儀李相普爲禧陵參奉李秉烈爲長寧殿別檢洪時濟爲穆陵別檢康文祥爲社稷令尹行喆爲典籍李換益爲引儀洪受浩爲兵曹佐郞
정조 17년
洪明浩啓曰寧越府使鄭觀輝時無加資之命何以爲之敢稟傳曰係是特除以堂下施下
정조 17년
兵批判書徐有防參判權以綱進參議未差參知未差同副承旨兪漢寧進啓曰各道營將虞候及訓鍊正今番差出而擬望之人乏少未準朔守令竝擬何如傳曰允
정조 17년
兪漢寧啓曰今日政新除授本曹堂上竝待下批牌招同參政事何如傳曰允
정조 17년
以公州營將李觀成北虞候趙雲履望筒傳于兪漢寧曰無論宣薦守副薦最久沈滯人及在京而無勢者在鄕而有地處中拔例擇擬
정조 17년
以北虞候望筒傳于兪漢寧曰鄭聖鶴關西名族旣見入擬豈可闕點此望筒加點以下準朔營將中作窠單付啓下
정조 17년
以月串僉使越松萬戶望筒傳于兪漢寧曰時久勤雖可收用名以承傳過四十餘年者亦有之況先朝承傳則事體何如乎若於此等處收用在渠輩可謂望外一則爲所重一則擧沈滯此意知悉更令擬入首擬者待窠隨卽調用
정조 17년
以承傳宣傳官望單子傳于兪漢寧曰李甲會仍任承傳亦爲仍任
정조 17년
以神光僉使望筒傳于兪漢寧曰訓鍊副正以宣傳官中可堪人擇入
정조 17년
兪漢寧以兵曹言啓曰同知中樞府事姜德恒金應壽姜世東僉知中樞府事李學淵李周憲俱以身病猝重時月之內無望供職呈狀乞遞西樞雖是閑局不可虛帶竝改差何如傳曰允
정조 17년
兪漢寧以兵批言啓曰宣傳官吳應常身病猝重勢難供職呈狀乞遞今姑改差何如傳曰允
정조 17년
以趙瑍金光宇爲知中樞府事鄭仁謙爲僉知林懋遠爲羅州營將尹衡東爲晉州營將李寬會爲順天營將洪栒爲訓鍊副正趙東源爲慶尙左兵虞候張重吉爲群山僉使李殷錫爲慶尙中軍趙瞰爲全羅中軍李弼大金贊胄金德基爲同知尹世英池日浩爲僉知金宗煜爲忠壯將成德綱爲忠翊將金禮欽李光曄具興遠爲武兼王漢佐爲安興僉使朴道默爲阿耳僉使邊益興爲德積僉使韓聖欽爲牛峴僉使同知單方在成白東運爲訓鍊正李彬爲宣傳官李時菡爲都摠經歷曺命集爲全羅兵虞候金仁厚爲臨淄僉使柳孝遠爲彌串僉使金致擎爲許沙僉使韓景琦爲文城僉使金仁集爲恃寨僉使李基榮爲柔遠僉使陳就大爲智島萬戶李弘澤爲伐登萬戶金仁國爲安骨萬戶李孝得爲幕嶺萬戶吳光勳爲西平萬戶舍有樑爲玉浦萬戶兪命煥爲防垣萬戶鄭顯行爲吾老梁萬戶金翰周爲訓鍊僉正李廷麟爲雲羅萬戶韓德增爲魚面萬戶白宗海爲仁遮外萬戶張景濟爲格浦別將李枝英爲金城別將曺漢光爲金烏別將尹宅輝爲九月別將副司果李寬福李柱以上陞六事承傳延就近爲景福將高景昇李東㷲爲慶熙將姜弼潤爲五衛將李雨龍爲都摠都事申光赫爲安義僉使沈有祖具載肅爲宣傳官鄭夏李秉玉尙得容黃潤銓爲部將趙重明金福實爲守門將金春衡宋聞鶴爲部將安思默爲武兼權尙鎭爲統虞候柳相斗爲訓鍊主簿吳景勣爲月串僉使金應極爲越松萬戶許彬爲訓鍊主簿鄭東觀爲北評事池友璧爲訓鍊判官李休宋堯熙金萬鎰爲訓鍊主簿姜昌煥黃相轅爲武兼金宗喆爲五衛將柳煒徐益修爲部將同知單延就近副司果柳煒徐益修白仁哲沈學祖洪相五大興中軍單鄭聖鵠同知單高景昇護軍崔誡道尹範衡許鍰咸正禧副司果金彦植李爀嚴尙武全大壽金珍澤副司直鄭繼忠崔守魯副司果趙恒鎭朴宗正訓鍊主簿單朴道文本院去官護軍李寬會林懋遠高雲瑞尹衡東已上單梁埉爲宣傳官李海範爲神光僉使李文道爲訓鍊副正崔慶臣爲兼司僕將鄭弼煥爲訓鍊判官趙祥麟尹汝昇爲訓鍊主簿已上依定式減下鄭寅煥鄭東顯韓光爲護軍洪義榮金翰東金啓洛李東宇爲副司直朴載淳爲副司果朴性裕金宗喆爲同知呂萬永李翼鉉韓景禹爲僉知李甲會爲訓鍊副正姜必潤爲僉知柳相斗爲宣傳官權管秩同仁崔岦靑金起奉乫軒洞南鶴裕楸九非金祥麟於汀灘權載恒大坡兒林兌起小坡兒吳希常已上單趙恩鎭爲訓鍊主簿李彬爲都摠經歷李時菡李光曄金禮欽具興遠爲副司果鄭宅柱金元基金萬珩爲武兼呂文永金鎭億成舜民閔喆李成德元永厚李元臣副司果竝單付李景祚爲五衛將李宜秀爲宣傳官李性淳爲僉知朴熙輔爲武兼崔尙厚爲僉知
정조 17년
以承旨房望傳于洪明浩曰仍
정조 17년
傳于兪漢寧曰首陽山城別將明日政內擬差代
정조 17년
閔台爀書啓臣敬奉聖批馳往傳諭于南部會賢坊北越邊契議政府領議政洪樂性所住處則以爲臣冒瀆忠懇顒俟體諒之恩卽者承宣來宣聖諭十行諄複字字懇摯龍光之輝赫眷毗之隆重迥出尋常萬萬今古無比瞻聆感聳況臣身當感激惝怳尤當如何只自雙擎恩敎百回莊誦瞻天望聖攢手頌祝而已臣於今日若有一毫承當之望豈敢爲飾辭例讓不思所以竭蹶趨膺之道而賤臣癃耄之狀供職理務萬無其路故七八年來處以休退大小朝班一未陳力而惟以藥院一任自作瞻依之所日夕祝華寤寐呼嵩玉體康寧百祿川至仰以孝奉我殿宮俯以慈懷我元子萬有千歲歡樂太平宗社有磐泰之安兆庶有熙皞之化夬覩昌熾之純嘏粗效祈頌之微忱者是臣之至誠至願也至於元輔重任百爾思量以臣衰病實無一半分自力之勢不敢轉動若不識恩命之可感義分之可怵者然益不勝惶悶悚懍之至莫省措躬之所謹當更入文字申暴至懇仰請生成之澤云矣敢啓傳曰知道
정조 17년
傳于兪漢寧曰訓將差代有命而卿雖未爲陞次肅謝係是行公大臣求之古例亦多可據似不必爲引而以殿陞給扶爲固辭之證今日雖出肅不欲引見至於殿庭拜跪足可須人强爲矣須卽入來謝恩事遣史官傳諭於左議政
정조 17년
兪漢寧以備邊司言啓曰訓鍊大將今當差出而擬望之人乏少二望書入之意敢啓傳曰知道若此則摠使望只有李漢豐一人事甚苟且文宰中地處資歷可合者一人依筵敎通擬以入可也
정조 17년
備邊司以趙心泰爲訓鍊大將
정조 17년
兪漢寧啓曰訓鍊大將趙心泰所佩御營大將命召還納訓鍊大將命召傳授次密匣請出之意敢啓傳曰姑令兼察兼佩牌招聽傳敎
정조 17년
兪漢寧啓曰御營大將趙心泰移拜訓鍊大將矣將兵之任不可一刻無摠察之人何以爲之敢啓傳曰姑勿出代壯勇大將兼察聽傳敎
정조 17년
兪漢寧以備邊司言啓曰摠戎使今當差出而擬望之人乏少以二望書入之意敢啓傳曰知道待下批令政院牌招傳授密符及敎諭書可也
정조 17년
命漢寧啓曰摠戎使鄭民始牌不進推考傳旨今方捧入而密符及敎諭書傳授一時爲急更卽牌招何如傳曰允
정조 17년
兪漢寧啓曰摠戎使鄭民始再牌不進推考傳旨今方捧入而密符及敎諭書傳授一時爲急如是違牌事甚未安所當更請牌招而係是一日三牌何次爲之敢稟傳曰更爲牌招
정조 17년
兪漢寧以都摠府言啓曰今日入直內三廳武兼禁軍及軍兵等當爲中日習射而都政相値不得爲之之意敢啓傳曰知道
정조 17년
洪仁浩以義禁府言啓曰時囚罪人韓永逵原情公事判付內以公罪區別功議草記勘放嚴飭卽爲還官事命下矣韓永逵以不應爲事理重律杖八十收贖而其十代祖繼禧佐理功臣云功減一等杖七十以公罪收贖卽爲還官事嚴飭放送之意敢啓傳曰知道
정조 17년
領議政洪樂性疏曰伏以臣陳懇乞休者八年于玆矣雖未獲三字銜之特許而幸蒙體念之至仁承奉容俟之恩諭上不責之以職事臣亦處之以告退臣於是仰依生成之澤不敢更爲控籲之計身雖未退心同告老惟期殫竭於藥院以圖涓埃之報而中書一步念已斷而夢不到矣乃於千萬匪意重卜之命忽及臣身恩諭繼降鄭重隆摯古往今來殆無與比臣驚惶感隕震懍罔措若墜淵谷若墮煙霧神魂飛越歷日靡定伏念臣之本末長短卽聖明之所悉燭則今不必更事煩陳以效飾讓之套而顧以百不肖似一無可取之資厚沐洪造濫廁三事之列于今十有二年而偏荷曲庇獲免大戾全保身名優游歌詠者莫非我聖上天地於臣父母於臣之隆恩鴻渥也且況前後恩敎輒以福字稱道於臣古人有言曰人君造命而殿下斂時五福敷錫厥庶民臣亦庶民中一人耳得以遭遇昌期保此眇福者是乃殿下造臣之命而錫臣之福也臣有何受福之道而其能自致於此哉仍竊惟上相之責至重至大有非左右參佐之比況今世道日下人心日溺義理漸致湮晦忠逆將至混雜當是時居是任若非明識雅量德重望鉅之人則固難責之以協贊至治對揚洪化振紀綱而辨淑慝嚴隄防而明憲章矣況如臣癃耋昏憒者所可議擬者哉臣之不合於是任不一其端難以枚擧而就其中尤不宜冒進者有三臣於相職屢試蔑效軌致僨誤則今不可諉之以歲月稍久晏然重入一也當退不退積年遲回竟進上秩又復揚揚則從他嗤罵都壞廉隅二也至於年近八旬病成癃痼腰脚麻痺而寸步不能自致神精消鑠而百事全然忘失朝見之人夕或莫辨對面之語回首不記尋常話言之錯謬凡百作爲之顚倒月異而日甚直一漫不省事之人以此病狀出入廟堂之上規畫軍國之務殆有甚於聾之審音瞽之辨色三也有一於此其進無路況兼有此三者乎臣於是雖欲憑恃寵靈怵畏義分莫恤情跡不顧廉防而其於衰病如右趨走承膺之萬萬無望何哉此實一世之所共知萬目之所共覩也臣何敢一言半辭倚託欺慢以圖占便之計甘自陷於辜恩慢命之科哉惶阨悶迫之極不敢一向泯伏悉暴肝血仰瀆崇嚴伏乞聖慈矜垂由中之懇特垂終始之恩將臣職名亟許鐫改以幸國事以延殘喘公私不勝大願臣無任震慓顒祝之至云云答曰省疏具悉卿懇昨諭卽一西序之福壽全書予旣畀於卿矣卿宜有答予者周之詩人當其君讌嘉賓之時尙以天保九如之章答鹿鳴以下五篇況卿元老也元輔也乎哉經曰無言不酬無德不報卿之謂也卿且休說甚矣衰也視卿年紀以上人之拜相中書之古事可按權仲和年八十三康純年七十九張順孫年七十八鄭澔年如張順孫而皆至首相外此拜左右揆者指難勝僂又求之於重卜與卿同年者二人加卿二歲或三歲者亦有之卿須克體委毗之眷毋更控辭卽筵廊廟以助我洪範九五之治而康而色予則受之仍傳于金孝建曰此批答承旨傳諭
정조 17년
大司成李書九疏曰伏以臣於日者伏承除旨以臣爲行成均館大司成者臣誠震惕慙懼歷日靡定夫是職卽成周大司樂之遺也後世以來凡所以治學敎胄成德達材之道雖不能悉法古昔而其爲任則又未嘗不責之以訓迪多士培養賢材固已重矣況今聖化洋溢至治昭融當世之士萬不淬礪名行講究經術思效生國之盛政宜愼簡宿儒俾爲師長以盡其誘掖鼓舞之方乃以如臣不肖一朝苟充於東序論說之列膠庠俊秀之斐然興起者必將相顧羞沮笑朝著之無人此其不可冒居一也殿下每以文風之不古慨然發歎敦尙實學斥默浮華之意屢形於絲綸而學校者文敎之所由興也臣姿性庸虛見識鹵莽凡於經傳大義詞章小技俱所未曉又不幸而早歲蔑學僥倖通籍至於時俗功令之文亦昧方向雖蒙聖上陶鎔之化出入禁近親承敎誨如明師嚴父者已多年所而愚陋之質終未變化荒嬉惰窳不殖將落今雖欲强策駑材祗奉明訓使士趨克端文體丕新顧無所藉手將何以副特簡而稱聖旨此其不可冒居者二也似此情實臣雖不言聖明庶幾照燭抑臣私心之所不安又有甚於此者國家置風憲諫諍師儒之官爲其長者其望尤峻其職尤淸而臣之次第踐歷俱在旬月之內在古名碩亦固罕覯非臣淺劣所堪承當且臣於大小試事不敢冒當者蓋爲從前身名厚被戮辱縱被聖慈曲加薰濯臣所自處竊欲固守微諒稍存廉防間或怵迫嚴命一再勉膺然每自循省不覺惶汗之沾背況此所叨課試乃其職耳今若包羞忍恥坐黌堂而對諸生則其爲負初心而招物議果何如哉嗚呼君臣大義與生俱存極天罔墜致身盡節乃其常分較量知遇之淺深以期報答之輕重君子恥之然恩隆則愛篤德厚則誠激亦是常情之所不免殿下之於臣恩旣隆矣德旣厚矣雖天地之高大河岳之崇深未足以喩其萬一死生夷險此身非已有也況臣區區所自勉亶在於有誠無飾凡有除命豈敢虛辭例讓上煩聰聽自陷矯詐而惟是誤恩不可以輕受私義不可以全壞此臣所以反復思惟徊徨悶蹙誠莫知其措躬之所者也玆敢披露衷悃仰首嗚呼幸冀仁天之降鑑伏願殿下俯賜矜諒將臣新授職名亟許鐫改俾微情少伸愚分獲安以卒終始生成之澤千萬幸甚云云答曰省疏具悉卿其勿辭行公
정조 17년
癸丑六月二十四日辰時上御重熙堂左副承旨右副承旨入侍時左副承旨洪仁浩右副承旨李庚運假注書金錫泰記注官承膺祚記事官徐有聞以次進伏訖上命書傳敎曰專對之任何如而大臣自可別論年及七十者篤老奉親者苟然排擬於飭敎之下吏曹判書李𡊠從重推考又命書傳敎曰曰君曰臣臣或見君面於駕出瞻旄之中而君則不知其眼鼻者是豈成說乎以我國地方之偏小雖在未沾祿仕者君臣之相阻猶可謂之欠事況名以朝官者乎旣稱朝官則有文與蔭與武亦豈必區別於其間哉近閱作散人姓名於案簽則文武參上參下蔭參下諸人之御極以後尙稽一沾職名者有之其數頗夥然嘗念其有累而見枳者之積歲空老猶且拔例恢蕩況有官而無官無累而有累不得爲拜跪朝班於御極之後者是誠不可使聞於人大抵都目謂之大政者爲其有用舍之不若散政也不然一政吏足矣何必備三堂臨殿受點也哉今日窠闕雖曰甚窄苟欲爲之則應出六品之類姑當先付虛司果豈可無區處之道朝官三班丙申以前作散者一竝抄出書啓自今政先爲收用事分付兩銓又命書傳敎曰每於開政之日飭諭兩銓而今番則拔例申申以先甲之論則爲銓官者宜思對揚之方而兵批初入之同樞諸望雖皆以二三四十年在家者如序陞例擬入此或差强而吏曹則初度諸窠照爛莫甚若此則日前傳敎用於休紙乎雖以西銓言之閑散陞資亦非拔例吏曹判書李𡊠從重推考兵曹判書徐有防推考自再度以後擺脫俗規益勉對揚事嚴飭兩銓如是而泛忽吏判之大靜外補兵判之旌義外補焉可已也竝以此意知悉又命書榻敎曰未肅拜京畿都事改差又命書榻敎曰新除授訓鍊大將牌招傳授命召又命書榻敎曰呈告待平許遞又命書榻敎曰大司成李書九牌招察任仁浩曰持平金若鍊正言李義明旣已肅謝不爲傳啓直爲出去事甚未安竝推考警責何如上曰從重推考可也出擧條仍命退承史以次退出
정조 17년
癸丑六月二十四日巳時上御重熙堂右承旨入侍時右承旨金孝建假注書鄭文始金錫泰記注官承膺祚記事官徐有聞以次進伏訖上命書傳敎曰今日政新除守令僉使萬戶明日謝恩後待令又命書傳敎曰湖南繡衣旣命退去使之明日來待政官待開門牌招開政又命書榻敎曰進御淸肥散一貼依前方更爲煎入上敎賤臣曰兵曹判書入侍賤臣承命出傳兵曹判書徐有防承命進伏上曰丙申以前落仕人一一收用無或遺漏可也有防曰毋論京外文蔭武朝官之有無頉每歲六臘修報於兩銓則自兩銓修正官案以入法意何等至重而近來京而部官外而守令慢不致意委諸下吏只以故紙謄報故兩銓之據此修正至有有無頉莫辨之擧事之駭痛莫此爲甚昨冬磨勘部官守令姑不請勘而自京兆及各道嚴飭各部各邑文蔭武有無頉一一採探無或遺漏限八月部報京兆邑報巡營京兆巡營都成冊子秩秩區別文蔭報吏曹武班報兵曹而今番枚報之後若或有頉則不待臘月劃卽報府營以爲文移之地而又於六臘依定式自京兆巡營照例擧行如是而更或有有無頉相混之弊則部官守令自兩銓直以罷拿草記京兆堂上及各道道臣一體嚴勘之意出擧條知委何如上曰依爲之出擧條命退諸臣以次退出
정조 17년
行都承旨洪明浩坐行左承旨閔台爀坐直右承旨金孝建坐左副承旨洪仁浩坐右副承旨未差同副承旨兪漢寧坐直注書徐有聞仕一員未差假注書金錫泰仕直事變假注書李弘達仕
정조 17년
大駕詣景慕宮入齋室展拜罷後內閣政院玉堂藥房口傳問安答曰知道還宮後內閣政院玉堂藥房口傳問安答曰知道
정조 17년
兪漢寧啓曰備邊司郞廳來言今日賓廳日次而領議政未肅拜左議政身病右議政在外不得來會云矣敢啓傳曰知道
정조 17년
兪漢寧啓曰備局稟事堂上李文源沈頤之徐有防尹師國金持默趙心泰李漢豐依下敎來待矣傳曰入侍
정조 17년
傳于洪仁浩曰在外承旨許遞前望單子入之
정조 17년
承旨前望單子入之蔡弘履洪樂恒落點
정조 17년
閔台爀啓曰新除授承旨蔡弘履曾經都承旨例不得降付何以爲之敢稟傳曰一遞一否之間詳考前例爲之
정조 17년
傳于兪漢寧曰咸鏡監司留待
정조 17년
傳于兪漢寧曰咸鏡監司入侍
정조 17년
備忘記咸鏡監司金華鎭下直長弓一張長箭一部片箭一部筒兒一箇賜給
정조 17년
傳于閔台爀曰吏兵曹堂上入侍
정조 17년
傳于兪漢寧曰留待守令邊將入侍
정조 17년
傳于兪漢寧曰全羅道暗行御史留待
정조 17년
傳于兪漢寧曰全羅道暗行御史入侍
정조 17년
承旨前望單子入之韓光近落點
정조 17년
傳于洪仁浩曰新除之下不爲入直懶惰甚矣右副承旨遞差前望單子入之
정조 17년
以吏曹參議牌不進罷職傳旨傳于洪仁浩曰以何才能左赴政席右決廟謨乎大政隨參足矣許遞仍令該曹口傳付軍職
정조 17년
吏曹參議前望單子入之鄭大容落點
정조 17년
兵曹口傳政事副司直單尹行任副司果單沈埉
정조 17년
傳于洪仁浩曰日熱如此時囚皆令今日內捧供草記議處照律
정조 17년
傳于洪明浩曰在外持平許遞
정조 17년
臺諫前望單子入之正言姜克成持平朴宗正落點
정조 17년
以持平朴宗正牌不進罷職傳旨傳于洪仁浩曰許遞前望單子入之待下批牌招察任
정조 17년
持平前望單子入之李秉喆落點
정조 17년
以正言姜克成牌不進罷職傳旨傳于閔台爀曰許遞與未差玉堂前望單子入之
정조 17년
三司前望單子入之持平柳師模正言吳泰賢校理尹得孚落點
정조 17년
兪漢寧啓曰今日吏曹省記中中部都事以昨已出六之李義述錯認誤塡以至入啓之境臣等之矇然捧納不勝惶悚而該曹之不能致察萬萬可駭當該入直郞廳所當重勘而本院請推之外無他可施之罰何以爲之敢稟傳曰汰去
정조 17년
傳于閔台爀曰司僕正改差
정조 17년
傳于洪仁浩曰未肅拜兵曹郞廳改差今日政差出
정조 17년
傳于洪仁浩曰爲此恢蕩之擧行此活狹之政緣是而積仕者付虛司果夥然反有齎薪之歎其可乎文司果今政皆當區處云蔭武則一從積仕次第次次收用若或窠闕不出拖至屢朔者蔭則出六六朔仍於司果計除武則摠都訓主武兼守部各廳權加二窠付祿待區處畢卽爲陞實然後始用復職事分付銓曹俾朝廷擧措得以兩便
정조 17년
傳于金孝建曰元陵別檢尹益烈年多申溆區處時欲爲之省峴察訪申龜朝年近五十矣乃叔近不見於朝班竝於今日政望擬入其代權作蔭令或參上窠事分付銓曹
정조 17년
傳于洪明浩曰昨日則蔭武積滯者收用今日則時仕虛司果收用而其在一視之道文臣之丙申以前落仕者豈可以前僉正李景祚五衛將一窠而止乎自今政次次收用其中年過七八十者依武參上例僉知加設擬入如可强力上來使之上來謝恩事分付各該道
정조 17년
傳于關台爀曰雨露不擇地用舍豈可只觀門閥況遠人收攬之敎意在一視而昨政未見對揚之效我國之最遠卽耽羅也近見耽羅文臣中仕宦兩人人皆勝於京士大夫或特除於詞訟或見知於郵官益知近來用道之太窄今日之政無異大政則又何可伈泄乎掌令呈告人許遞忠淸都事姜鳳瑞陽德縣監邊景祐除後牌招使之行公
정조 17년
以康津縣監元晦鎭望筒傳于洪仁浩曰此邑若不別般擇差豈勝於前官乎首擬者人頗純謹雖已點下純謹非蘇弊此邑之題目其在爲民擇官之道何拘常格兩湖蔭倅則明人中相換差送
정조 17년
閔台爀以吏批言啓曰未下直守令當日辭朝事命下矣泰川縣監尹應烈在溫陽地未肅拜有難遲待其上來何以爲之敢稟傳曰改差以蔭官差代待虛司果區處復職調用可也
정조 17년
閔台爀以禮曹言啓曰卽接懿陵令所報則今六月二十九日本陵忌辰祭享時兩官當爲備員將事而新除授參奉丘泰垕時在全羅道未及上來斯速變通云矣莫重祭享兩官不可不備在外參奉丘泰垕今姑改差其代卽令該曹口傳差出以爲備員將事之地何如傳曰閑司相換可也
정조 17년
有政吏批判書李𡊠受由參判李在學參議鄭大容進行都承旨洪明浩進以宋翼孝爲執義金熙采爲獻納權訪姜世揆爲兵曹佐郞李漸運爲礪山府使閔斗爀爲南平縣監徐有悌爲泰川縣監元晦鎭爲康津縣監朴左源爲綾州牧使權以經爲長連縣監洪光一爲江原都事李基禎爲黃海都事注書徐有聞典籍李東冕鄭彦仁李元八金致正已上竝單付金履縞爲長城府使鄭昌期爲漢城庶尹韓文洪爲永陵令任光白爲工曹佐郞南陽龍金相夔爲監察韓聖煥盧橙爲兵曹佐郞黃乃正爲慶尙都事孫會慶爲全羅都事李賢運爲戶曹佐郞李學永爲醴泉郡守金光遇李東冕爲兵曹佐郞朴龍源爲中部令李之淳爲監察金守曾爲長寧殿令李煥益爲監察丁俔祖爲直講黃爲寧海府使邊景祐爲陽德縣監李東實爲狼川縣監康津縣監元晦鎭龍潭縣監李勉輝相換鄭馦爲司錄金喆淳爲開寧縣監康文祥爲禮曹佐郞柳謐爲漢城主簿李之珩爲直講徐洛修爲戶曹佐郞金樂行爲刑曹佐郞徐有器爲工曹正郞柳相文爲社稷令金成鎭爲東部令李元八鄭彦仁爲兵曹佐郞金得範爲監察李命奎爲司䆃主簿李厚植爲尙衣主簿秦潚爲瓦署別提沈養之爲義禁都事金獻祚爲引儀李鍾淑爲宗簿主簿朴右源爲掌樂主簿李復鉉李尙榮爲義禁都事金文淳爲判敦寧金膺著楊致鶴爲兵曹佐郞鄭東愼爲司僕正李安默爲忠淸都事申思益爲加平郡守曺允精爲靑松府使南景龍爲咸鏡都事車敬鎭爲平安都事呂駿永爲吏曹佐郞申龜朝尹益烈爲正言金恕行爲連原察訪李應燁爲良才察訪卞光復爲延曙察訪金東鎭爲麒麟察訪金履禧爲大司憲李喆模爲大司諫許晊爲執義宋民載爲司諫李景溟鄭𣲚爲持平權中憲爲獻納鄭鳳祥爲工曹佐郞洪載淵爲繕工副正鄭時養爲元陵令兪洪柱爲省峴察訪南履範爲麻田郡守尹行醇爲楊根郡守金致正爲禮曹佐郞李果爲典籍金兌琦爲軍器主簿李命心爲引儀判敦寧李敏輔知敦寧金文淳以上竝單付高鳳允爲引儀申宅權爲義盈主簿姜善鎭爲典設主簿朴壽亨爲溫陵令宋彙敏爲尙衣主簿呂文永爲典獄主簿漢城庶尹鄭昌期以宗廟令改付標李時菡爲義禁都事朴休源爲社稷令宋景載爲司僕主簿鄭德濟爲肇慶廟令李義述爲漢城主簿申宅權爲司饔主簿任希默爲西部令朴晉煥爲監察洪相五爲掌苑別提具興遠爲禮賓主簿李寬福爲活人別提李宗明爲昌陵令具忠元爲監察李元臣爲義盈主簿安必濟爲掌苑別提李允行鄭璲爲典籍李景洙爲明陵令李尙榮爲肇慶廟令韓師鎭爲瓦署別提宋彙敏爲義禁都事徐鼎修爲戶曹參判韓光植爲副修撰李興材爲尙衣別提懿陵參奉丘泰垕氷庫別檢李周斌相換
정조 17년
傳于兪漢寧曰御極以前作散武臣旣命收用而其中年過七八十者五衛忠壯忠翊將各二窠加設陞遷待湖南私賑人收用次次陞實事分付可以上來肅命者申飭諸道伯上送無以自力上來者亦卽具由狀聞事令兵曹行會
정조 17년
傳于兪漢寧曰俄以丙申以前落仕武臣參上參下者年過七八十人五將忠將使之擬入矣觀此政目可謂問東答西旣入之望雖不勿施擧行則難免疎漏當該兵判推考待窠出次次收用
정조 17년
傳于兪漢寧曰文兼宣傳官鄭尙愚與未肅拜人改差權作武窠待陞實還作
정조 17년
傳于兪漢寧曰宣傳官閔喆李成德旣有備郞兼銜姑爲改差若此則虛司果今日政皆當收用此類與摠郞相避改差者加設窠陞實後次次收用事分付
정조 17년
傳于兪漢寧曰近來宣傳官乏人人且瞭然監察李煥益仍任單付參上待窠陞實
정조 17년
以武兼韓泳望筒傳于兪漢寧曰此等科前司果從後收用亦可今日加設窠中一窠陞實事分付
정조 17년
以都摠都事朴明勳望筒傳于兪漢寧曰此代以加設武兼擬之加設訓主送于東銓處置
정조 17년
以軍器主簿望筒傳于兪漢寧曰金兌琦陞實政事勿以加設書出
정조 17년
兵批判書徐有防進參判丁範祖牌招不進參議睦萬中進參知朴聖集入直同副承旨兪漢寧進以權逴爲訓鍊副正金翰周爲都摠經歷梁成龜柳和源爲都事金鎭億爲訓鍊主簿韓昌國爲越松萬戶朴寅爀爲首陽別將李宗爀爲宣傳官劉泰說爲訓鍊僉正尹恒儉趙運永爲判官元永厚爲武兼李命奎李厚植李命心秦潚印宗瑞崔星甲金兌琦許容副司果竝單付南志彧爲都摠經歷金宗珣爲訓鍊判官安必濟韓師鎭爲都摠都事羅州營將林懋遠公州營將高雲瑞相換閔喆李成德爲宣傳官吳載衍爲訓鍊判官成舜民爲主簿白仁哲爲武兼呂文永李時菡爲加設訓鍊主簿陳邦一爲判官李彦煐許彬爲宣傳官朴東旭爲訓鍊主簿李興材具興遠爲加設武兼李元臣李寬福爲加設部將沈學祖洪相五爲加設守門將金禮欽李柱爲武兼僉知單姜守性李光曄爲武兼白師斌爲訓鍊主簿副司果閔喆李成德竝單付康宙爲僉知柳相熙崔尙厚爲加設五衛將南宮贇鄭昌仁宋思鑑爲五衛將鄭肯來爲忠壯將姜重濟朴泰鳳爲加設忠壯將張齊白朴東新爲加設忠翊將安復和爲忠翊將五衛將單崔尙厚武兼單李興材以上陞實事承傳副司果單趙惠鎭宣傳官單李煥益以上單付李尙德閔琇爲宣傳官李宗爀爲訓鍊副正南志彧爲宣傳官沈公燁爲都摠經歷朴明勳爲都事韓祐增爲訓鍊主簿印宗瑞爲部將沈學祖金世禎守門將竝單付部將崔星甲陞實事承傳陳漢輔朴泰周爲僉知
정조 17년
傳于兪漢寧曰五衛將私賑外作窠次次單付陞實事分付
정조 17년
禁府啓目永同前縣監金履錫原情云云傳旨問目內辭緣惶恐遲晩刑推得情何如判付啓他條竝只議處爲旀簽丁事之千餘口黃白一款不待渠供已料其繡啓之錯說本邑軍摠不過二千云則一日來訴者旣爲千口若使御史加留一日更當倍此該倅雖昏庸寧有全一邑純是黃白之理乎令政院問于御史以啓後更自本府枚擧捧供仍卽議處照律以爲歸一決處之地爲良如敎又啓目李樂培更招云云以繡衣對辭及判付內辭意發問目反覆嚴覈則刑具一款雖已自服而餉太也橋梁租也富民錢也右項三條其所爲供一味漫漶無甚別白平問之下無以取服刑推得情何如判付啓一事二事初招更招徒添酬應之端竝只論理議處爲良如敎
정조 17년
洪仁浩啓曰因永同前縣監金履錫原情判付簽丁事之千餘口黃白一款不待渠供已料其繡啓之錯說本邑軍摠不過二千云則一日來訴者旣爲千口若使御史加留一日更當倍此該倅雖昏庸寧有全一邑純是黃白之理乎令政院問于御史以啓事命下矣問于全羅道暗行御史尹魯東處則以爲臣奉使無狀以永同簽丁事有此問啓之命惶懍震越罔知攸措臣於廉察本邑之日以簽丁一事探問於民間則以爲本邑之嶺民來寓者在在成村而謂之漏戶一不査充故軍丁橫侵之如黃白逃老疊懲之類殆近千名而無以代頉將不支堪云故臣果混同論列於淸州軍丁之下而以淸州軍丁言之臣之留在於淸州實爲二日而二日之內黃白逃老疊懲之來訴者不下千數故果有所仰陳於別單而只緣倉皇忙迫未及照檢乃以黃白之一日來訴者近千爲辭致有此語實之相左此莫非臣昏謬生疎不能區別之致此外別無可達之辭云矣敢啓傳曰知道
정조 17년
吏曹啓目粘連觀此判敦寧府事尹塾上疏則以爲臣屢除本職皆以無敦寧呈遞今於本職前後無異亟命有司考例遞改亦爲白有臥乎所旣無敦寧則法不可仍帶似當許遞是白乎矣重臣遞仍當否臣曹不敢擅便上裁何如判付啓依回啓施行
정조 17년
閔台爀以弘文館言啓曰新除授校理尹得孚時在慶尙道寧海府任所經筵入番事緊請斯速乘馹上來事下諭答曰依啓
정조 17년
金孝建以賑恤廳言啓曰漢城府民家頹壓別單判付內恤典卽爲題給事命下矣西部字內全家頹壓三戶各錢二兩完少頹多三戶各布一疋南部字內全家頹壓二戶各錢二兩完少頹多三戶各布一疋合錢十兩布六疋恤典依例分給之意敢啓傳曰知道
정조 17년
兪漢寧以兵曹言啓曰依下敎行首宣傳官李潤禧決棍五度承傳宣傳官李甲會決棍七度之意敢啓傳曰知道
정조 17년
兪漢寧以訓鍊都監言啓曰今六月二十五日景慕宮展拜時因兵曹節目金虎門軍三十名除出把摠李厚在哨官兪鉉商率領挾輦侍衛金虎門軍五十名哨宮申大益率領出付排立當次營門還宮後還入直所而竝行標信擧行之意敢啓傳曰知道
정조 17년
兪漢寧以御營廳言啓曰今六月二十五日景慕宮展拜時依兵曹節目集春營入直軍五十名新營入直千摠崔孝達領赴于禁衛營都領陣該入直哨官呂喆永率該哨標下七名仍直東營入直軍三十名除出入直把摠徐有建率領宮大門外把守而竝待標信出用解嚴後各還本處入直之意敢啓傳曰知道
정조 17년
掌令李奭濟啓曰請亟寢秋曹罪人柳師文放釋之命仍令王府設鞫嚴問期於得情夬正王法措辭見上答府曰不允
정조 17년
癸丑六月二十五日卯時上詣景慕宮展拜入侍時行都承旨洪明浩行左承旨閔台爀右承旨金孝建左副承旨洪仁浩右副承旨李庚運同副承旨兪漢寧假注書金錫泰記注官金良倜記事官徐有聞直提學徐鼎修檢校直閣南公轍待敎金祖淳以次侍立上具翼善冠衮龍袍乘輿出永淸門由弘化門入逌瞻門命書傳敎曰吏曹參議前望單子入之待下批牌招同參政事至齋殿門外降輿入齋殿由東挾門詣板位行再拜禮訖仍詣宮內奉審訖還齋殿仁浩曰新除授吏曹參議鄭大容方在罷散中何以爲之乎上曰敍用可也出擧條仍命入外辦通禮跪啓請外辦上出齋殿門至逌瞻門命書傳敎曰新除授吏曹參議鄭大容敍用出逌瞻門由弘化門集禮門建陽門入協陽門還內諸臣以次退出
정조 17년
癸丑六月二十五日巳時上御重熙堂右承旨入侍時右承旨金孝建假注書金錫泰記注官金良倜記事官徐有聞以次進伏訖上命書榻敎曰未肅拜呈告在外諸臺竝許遞又命書榻敎曰未署經正言許遞與持平未差之代前望單子入之待下批牌招又命書榻敎曰未下直守令皆令當日辭朝又命書榻敎曰翰林徐有聞還付注書牌招察任又命書榻敎曰進御加減淸肥飮依前方一貼更爲煎入仍命退承史以次退出
정조 17년
行都承旨蔡弘履牌招不進行左承旨閔台爀坐行右承旨李洪載坐左副承旨金孝建坐直右副承旨洪仁浩坐同副承旨兪漢寧坐直注書徐有聞仕一員未差假注書金錫泰仕直事變假注書李弘達仕
정조 17년
兪漢寧啓曰合辭許久闕啓事甚未安今日政新除授兩司諸臺竝待下批牌招何如傳曰允
정조 17년
傳于兪漢寧曰守令留待
정조 17년
傳于兪漢寧曰留待守令入侍
정조 17년
傳于閔台爀曰左承旨同副承旨入侍
정조 17년
備忘記礪山都護府使李漸運下直長弓一張長箭一部片箭一部筒兒一箇賜給
정조 17년
承旨前望單子入之李洪載落點
정조 17년
以承旨房望傳于閔台爀曰房仍左副爲禮房
정조 17년
兪漢寧啓曰假注書金錫泰時無職名令該曹依例付軍職冠帶常仕何如傳曰允
정조 17년
兪漢寧啓曰三南守令皆令當日辭朝事命下矣南平縣監閔斗爀開寧縣監金喆淳兩司俱未署經憲府則今方備員署經而諫院未肅拜諸臺竝卽牌招署經何如傳曰允
정조 17년
李洪載啓曰守令署經事命下而大司諫李喆模牌不進獻納權中憲正言申龜朝俱在外正言尹益烈未署經只有司諫宋民載一人無以備員署經何以爲之敢稟傳曰大司諫只推更爲牌招
정조 17년
閔台爀啓曰藥房提調洪良浩持湯劑來待矣傳曰入侍
정조 17년
傳于洪仁浩曰諸承旨牌招察任
정조 17년
李洪載以賑恤廳言啓曰南部九里介契任掌林興伊今月二十五日本洞路傍得二歲遺棄女兒同里居良女金召史欲爲收養貧不自食願爲受料告于本部自該部同日牒呈故依節目給料使之乳養之意敢啓傳曰知道
정조 17년
兪漢寧以備邊司言啓曰卽見禮曹粘目則枚擧東萊府使尹弼秉狀啓以爲關白生子告慶大差倭非久出來京接慰官及差備譯官堂上堂下各一員預爲差出事請令廟堂稟處差倭等所贈宴禮單雜物依例磨鍊擧行爲辭矣京接慰官及差備譯官差送自是前例依此擧行之意分付該曹該院何如傳曰允
정조 17년
兪漢寧以壯勇營言啓曰本營別武士之勤勞比各營自別而元無久勤之制乃於三內禁軍革罷後該番正領之久勤移屬於別武士與各該番正領通同間五都目遷轉矣今則別武士倍增於設施之初正領有減於七番之時其久勤比前而稍近當初三內移屬之久勤還屬於各番正領使之通同於前仕通計之類每都目遷轉而前仕通計之久勤則移屬於本營別武士俾有遷轉之實效而在禁軍正領別無所損以此定式施行之意分付該曹何如傳曰允
정조 17년
禁府啓目粘連向於李樂培等餉太事段旣是報營請得爲民納稅者而又無自官取剩之跡則比之那移立本似有間隔至於橋梁租雖捧在各倉而旣與會付之還穀有別則爲補賑資姑先貸用富民錢段囚供則托以報營而繡啓則斷以勸分雖緣賑穀之拮据難免名色之苟且刑具朝飭不啻申嚴則訊杖之斲以松木者已是法外而長短厚薄俱不中式不能審愼之罪尤極痛駭所當以此照律而黃白冤懲一款旣因特敎自本道行査姑待査啓一體擬律何如判付啓更思簽丁之不察與繡啓未必一一無差本邑素稱有弊不待行査必知有勒懲繡衣豈以太孟浪之說登諸啓中乎直爲照律以聞爲良如敎又啓目粘連金履錫議處云云判付問目內辭緣惶恐遲晩以此照律何如判付啓依允
정조 17년
副校理李錫夏疏曰伏以臣材品則百無肖似揚歷則一是造化出入三司居然已十餘年未嘗出一言論一事以效一日之責黽勉隨行愧懼恒切近年以來猝得阿睹之疾源委非細轉輾成痼幾廢僅甦者數矣自入今春症形越添鍼藥蔑效劇歇無常杜門蟄伏落席呻吟間叨三司之職不敢爲隨除出膺之計揆以私分尤切悚蹙不意玉署除命又下此際以惶以感何敢言私而病狀方劇自力無由玆敢略入文字仰瀆崇嚴伏乞聖慈亟遞臣所叨之職俾便調治仍勘臣瀆擾之罪以肅朝綱焉臣方丐免何敢贅他而事在目下憂惋交中略此附陳惟聖明垂察焉噫嘻近日政注之間疏通之名一出而義理也隄防也墮乖無餘致使窮凶極逆之親姻血黨布列在朝古今天下寧有是耶雖以昨日都政言之許多政望之特批者多是凶徒醜孽臣不勝愕眙憂惋而至於尹應烈之差除外邑此何擧也以下九行半刀削至若伊時赴政銓官政廳承宣目見處分之非常則聯籲覆難靡不用極期於回聽乃是臣分之當然而顧反趁卽頒布視若尋常銓注之任惟允之職固如是乎臣謂當該銓官承宣竝施譴削之典斷不可已也臣無任云云答曰省疏具悉赴政銓官及政廳承旨譴削事尹應烈之點下卽添書銓官奚罪前比大於此之類皆擧行承宣又何罪乎爾其勿辭察職
정조 17년
癸丑六月二十六日卯時上御誠正閣左承旨同副承旨謝恩守令入侍時行左承旨閔台爀同副承旨兪漢寧記事官徐有聞記注官金良倜承膺祚礪山府使李漸運靑松府使曺允精寧海府使黃加平郡守申思益龍潭縣監元晦鎭南平縣監閔斗爀開寧縣監金喆淳陽德縣監權以經狼川縣監李東實泰川縣監徐有悌長連縣監李文道以次進伏訖上曰左副承旨入侍賤臣承命出與左副承旨洪仁浩偕入進伏訖命書榻敎曰昨日政新除中三南守令皆令當日辭朝上曰守令進前奏職姓名可也漸運等以次奏職姓名訖上曰下去善爲可也漸運等承命以次退出上曰代押判付豈可不爲致愼乎仍命書傳敎曰承旨兪漢寧致謹之事如是不謹從重推考命書榻敎曰都承旨之不爲仕進情勢似然許遞未差之代前望單子入之與未肅拜承旨牌招察任又命書榻敎曰左參贊鄭民始上疏入之又命書傳敎曰聞有諫長留院疏欲見之取來乍展已可領略矣諫長事萬萬駭然此豈如是左發右發鉦人伐鼓之事乎況近日恢蕩之擧欲使無物不遺則其可隨處隨人一一爭難而亦將一人始之則十人從爲乎嚴飭之下政院之循例捧置不可以言事有所曲恕當該承旨推考大司諫李喆模遞差其疏還給又命書傳敎曰今番繡衣四人之差遣也三人則生疎所致錯看封書中周行二字遍踏栍邑之外纔有處分而其中李相璜一人不然意以爲多年簪筆之效云爾近聞同是錯看同是遍踏而甚至金海出道之說亦及於京洛云則金海明是栍邑之外近來囂囂之說雖不足取信此言屢發於筵席則渠若無犯豈不爲暖昧難明之端此所以問於湖南繡衣者而湖繡旣曰不聞知䵝昧愈甚到今不可不一問於渠渠若同犯而只拔於書啓宜施加等之律否則亦可謂不負判下中稱道之本意以此意慶尙道暗行御史李相璜處令政院卽爲問啓命退承史以次退出
정조 17년
癸丑六月二十六日巳時上御重熙堂承旨入侍時右承旨金孝建記事官徐有聞記注官承膺祚記事官洪樂游稟事閣臣鄭民始前前水原府使趙心泰以次進伏訖上曰有何稟達之事乎民始曰水原府還穀自來不敷且因本府需用之添補不得不盡分取耗以莫重居留之處無一包留庫之穀不成事理不可不趁今變通矣畿內穀簿雖曰不足四五千包穀物之從便裒益似不至甚難待秋以本府附近諸邑京司句管穀限五千石爲先移轉本府以爲推移留庫之地事分付該道該府何如上曰依爲之畿內穀簿足可拮据乎往復道伯卽爲從長區處從後加劃五千石以準千石公用之需可也心泰曰水原府之以御前前排待令於園幸時者旣援南城之例以尊事面之意而擧行不過數年前排漸不成樣外貌之疲殘姑舍之根着又復不明逃走間多有之留守以昵近駕前終涉未安有所仰稟則今之以依前待令輕先爲說揆以分義恐非愼重道理而第伏念本府旣兼本營外使軍務所重比前尤別則近來良丁之好身手有根着者雖曰難得以本府人民之衆廣加抄擇另爲鍊習則二十雙巡牢豈有未充數之理乎臣意則自本府各別精選依前擧行恐合事宜矣上曰依爲之出擧條命退諸臣以次退出
정조 17년
癸丑六月二十六日午時上御誠正閣左承旨同副承旨藥房提調入侍時行左承旨閔台爀同副承旨兪漢寧記事官徐有聞記注官金良倜承膺祚藥房提調洪良浩以次進伏訖上曰右承旨入侍出榻敎賤臣承命出與右承旨李洪載偕入進伏上敎良浩曰進御加減淸肥飮依前方一貼更爲煎入自明日停止出榻敎仍敎良浩曰申間煎入台爀曰臣於年前待罪寧邊而本府烽燧一事有區區所見適因言端敢此仰達矣本府自是天塹之地而自罷兵營不設間烽只有四十里外德山烽燧一處而處在城外間多遮障無他間烽故以已往事言之丁卯安州之亂亦聞之於五日之後事在邑誌不是浪傳莫重守城之地疎虞莫甚故煙臺及軍校處所朔下等不得已設施者臣果略有所辦置而雖是間峯所重自別不可自下擅便累報巡營兵營而尙未設施事係邊政不可荏苒前道臣今適登筵下詢處之似好矣良浩曰臣於巡路屢見寧邊果是天險金湯而藥山東臺乃其要害之地舊設烽臺中間廢置寧邊城中無以相接誠爲疎虞而狀聞體重未及許施可合復設之論誠如前府使所奏矣上曰依爲之出擧條命台爀洪載漢寧等讀公事書判付訖命退諸臣以次退出
정조 17년
行都承旨蔡弘履坐行左承旨閔台爀坐直行右承旨李洪載坐左副承旨金孝建坐右副承旨洪仁浩坐同副承旨兪漢寧坐直注書徐有聞仕一員未差假注書金錫泰仕直事變假注書李弘達仕
정조 17년
李洪載啓曰知敦寧金文淳戶曹參判徐鼎修除拜後過三日不爲出肅依定式推考警責竝卽牌招察任何如傳曰竝許遞
정조 17년
金孝建啓曰今番繡衣四人之差遣也三人則生疎所致錯看封書中周行二字遍踏栍邑之外纔有處分而其中李相璜一人不然意以爲多年簪筆之效云爾近聞同是錯看同是遍踏而甚至金海出道之說亦及於京洛云則金海明是栍邑之外近來囂囂雖不足取信此言屢發於筵席則渠若無犯豈不爲曖昧難明之瑞此所以問於湖南繡衣者而湖繡旣曰不聞知䵝昧愈甚到今不可不一問於渠渠若同犯而只拔於書啓宜施加等之律否則亦可謂不負判下中稱道之本意以此意慶尙道暗行御史李相璜處令政院卽爲問啓事命下矣問于慶尙道暗行御史李相璜處則以爲臣於四月十八日伏奉嶺南按廉之命而以治裝之未備未免滯留數日於楊州邑治始於四月二十一日登程而晦日以前則歷探畿湖沿路七邑其間爲十日矣五月初一日踰嶺十四日出道於居昌其間爲十四日而所徑歷者嶺南栍邑與沿路蓋八邑也通計日字合爲二十四日而歷遍十五邑三驛顧奚暇於旁及沿邑外諸邑乎五月十四日居昌出道後卽地移關於巡營俾卽起送陪行營吏而連以賤疾不得爲更潛之計直發回還路文到廣州而止此實爲不往栍外邑之證也至於在途濡滯之由則病勢到尙州越添留十一日始乃登途日行不過數十里此則沿邑守令之所目見至於金海出道事金海距居昌絶遠計臣潛行日字非但無暇往來若出道則該守豈有不見之理道臣豈有不聞之理許多吏民之視聽亦豈可盡掩乎此則不待臣之分疏而自可立辨矣只緣臣之行已無素奉使無狀至登囂囂之說致勤問啓之命惶隕震越不知所達云矣敢啓傳曰可謂昭脫於本事暴白於本情使卽退去可也
정조 17년
傳于李洪載曰政官牌招開政
정조 17년
傳于兪漢寧曰戶禮換房
정조 17년
有政吏批判書李𡊠受由參判李在學牌招不進參議鄭大容行左承旨閔台爀進啓曰判書李𡊠受由參判李在學牌招不進小臣獨政未安何以爲之敢稟傳曰只出緊任以沈晉賢爲左尹金光遇爲監察贈戶參金涑贈戶判例兼贈戶議金泰菴贈戶參贈訓鍊正金櫓贈左承旨例兼以上知事金光宇三代追贈贈吏參金峻行贈吏判例兼贈吏議金好謙贈吏參例兼以上判敦寧金文淳兩代追贈朴宗羽爲禧陵參奉
정조 17년
兵批判書徐有防病參判丁範祖未肅拜參議睦萬中病參知朴聖集入直進同副承旨兪漢寧進副護軍李遇濟鄭履玉李奭濟副司直尹塾金文淳徐鼎修申光履洪明浩李庚運洪樂恒韓光近金熙采金若鍊柳師模朴宗正李秉喆副司果吳泰賢李義明李心傳姜克成以上竝單付
정조 17년
以趙翼鉉李潤端朴華源囚單子傳于洪仁浩曰日熱滯囚可悶捧供待判下以草記議處照律
정조 17년
注書徐有聞書啓臣敬奉聖批馳往傳諭于南部會賢坊越邊契議政府領議政洪樂性所住處則以爲前後恩諭萬萬隆重臣豈不知感激殊渥竭蹶趨承者義分之所當然而蠢然若無所省識再上附奏連陳辭章煩聒而不知止者是誠可已而不可已者哉今又史官儼臨誕宣聖批優異之恩眷愈篤愈摯誨責之諄複且嚴且勤至有卽日簉朝之命伏不勝惶感震悚實欲鑽地而不可得也每一陳懇緣誠淺薄未蒙矜許徒增恩禮此尤臣夙宵兢惕靡所容措者也到此地頭惟當他不暇顧冒沒承膺而第自日前本症之外又添暑感身烘頭疼寢啖俱減貼席叫苦神息凜綴欲起還仆末由自力謹數日調治如有一分可强之勢則扶曳進身少伸叩謝之忱更暴至懇仰請體諒之恩云矣敢啓傳曰知道
정조 17년
兪漢寧以都摠府言啓曰今日入直內三廳武兼禁軍及軍兵等當爲中日習射而國忌正日相値不得爲之之意敢啓傳曰知道
정조 17년
兪漢寧以壯勇營言啓曰今六月二十七日本營中日試射時騎芻及鳥銃沒技人別單書入之意敢啓傳曰知道
정조 17년
洪仁浩以義禁府言啓曰昨日傳敎中日熱如此時囚皆以草記照律事命下矣李樂培本府議啓內餉太事旣是報營請得爲民納稅者而又無自官取剩之跡則比之那移立本似有間隔至於橋梁租雖捧在各倉而旣與會付還穀有別則爲補賑資姑先貸用容或爲說富民錢六百兩囚供則托以報營而繡啓則斷以勸分雖緣賑穀之拮据難免名色之苟且刑具朝飭不啻申嚴則訊杖之斲以松木已是法外而長短厚薄俱不中式不能審愼之罪尤極痛駭所當以此照律而黃白冤懲一款旣因特敎自本道行査始待査啓一體擬律何如判付內更思簽丁之不察與繡啓未必一一無差本邑素稱有弊不待行査必知有勒徵繡衣豈以太孟浪之說登諸啓中乎直爲照律以聞罪取考律文則大典通編備荒條有曰托以備穀勸分民間者嚴禁大明律制書有違條有曰凡奉制書有所施行而違者杖一百免役條有曰軍士物故經年未代定而假名虛錄守令二十名以上徒配名例有曰二罪俱發以重者論推斷條有曰犯私罪杖一百以上之罪告身盡行追奪矣李樂培從重論告身盡行追奪江原道洪川縣蓮峰驛徒三年定配而以議啓及判付內辭意具罪目依例發遣府羅將押送配所金履錫本府議啓內黃白冤徵一款繡衣對辭不過民間之傳說則設有未及塡代之事比諸淸州之紛然衆訴容或有間還穀停退條之混及吏逋者繡啓則以爲七十石囚供則以爲三十七石而無論數爻之多寡新舊不能區別吏民同歸停退糴政之淆雜據此可知至於富民租之貸下名色極涉不正不可以充補賑資有所寬貸訊杖之斲以松木棍杖之初無刻誌揆以法意尤爲可痛罪取考律文則大明律不應爲條有曰凡不應得爲而爲之事理重者杖八十大典通編備荒條有曰守令稱以補賑箕斂者以報上不以實律論杖八十徒二年制書有違條有曰凡奉制書有所施行而違者杖一百名例有曰二罪俱發以重者論大典通編推斷條有曰犯私罪杖一百以上之罪決杖告身盡行追奪雜令條有曰王府決杖者代以金贖矣金履錫從重論杖八十收贖告身盡行追奪黃海道平山府寶山驛徒二年定配而以議啓內辭意具罪目亦爲發遣府羅將押送配所何如傳曰允如有功議各減一等可也
정조 17년
洪仁浩以義禁府言啓曰李樂培告身盡行追奪江原道洪川縣蓮峰驛徒三年定配金履錫杖八十收贖告身盡行追奪黃海平山府寶山驛徒二年定配照律草記批旨內如有功議各減一等事命下矣李樂培十一代祖恕長敵愾功臣達城尉異姓四寸親云功議各減一等告身盡行追奪徒二年定配金履錫六代祖尙憲靖社原從功臣錦昌副尉異姓四寸親云功議各減一等杖六十收贖告身盡行追奪徒一年定配之意敢啓傳曰知道